nang mangyari ang gayon ay sinabi sa kaniya ng prayleng tagapangasiwa, na, kung hindi siya makababayad ay iba ang magtatanim sa mga lupang yaon. maraming may nasa ang nagbabayad. inakala ni kabisang tales na nagbibiro ang prayle, ngunit tinototoo ng pari ang pagsasalitat itinuturo ang isa sa mga alila niya na siyang kukuha ng lupa. ang kaawaawang taoy namutla, ang tainga niyay umugong, isang mapulang ulap ang tumakip sa kaniyang paningin at dooy namalas ang kaniyang asawat anak na babaing nangamumutla, yayat, naghihingalo, dahil sa walang gisaw na lagnat. at pagkatapos ay namalas ang makapal na gubat na naging bukirin, namalas niya ang agos ng pawis na dumidilig sa mga lubak, namalas niya siya, siya rin, ang kaawaawang si tales, na nag aararo sa gitna ng arawan, na nasusugatan ang mga paa sa mga batot tuod, samantalang ang uldog na iyon ay nagliliwaliw na nakasakay sa isang sasakyan at yaong kukuha ng kaniyang ari ay susunodsunod na gaya ng isang alipin sa kaniyang panginoon.